Budapest Fővárosi Városrehabilitációs Keret keretében

**Együttműködési Megállapodás,**

amely létrejött

**egyrészről a Budapest Főváros Önkormányzata,**

mint támogató (továbbiakban: **Támogató**)

(cím: 1052 Budapest, Városház u. 9-11., adószám: 15735636-2-41;

törzskönyvi azonosítószám: 735638; statisztikai számjel: 15735636-8411-321-01 képviseli: Tarlós István főpolgármester)

**másrészről a Budapest Főváros IV. Kerület, Újpest Önkormányzata,**

mint kedvezményezett (továbbiakban: **Kedvezményezett**),

(cím: 1041 Budapest, István út 14., adószám: 15735674-2-41;

törzskönyvi azonosítószám: 735672; statisztikai számjel: 1573674-8411-321-01 képviseli: Wintermantel Zsolt polgármester)

továbbiakban együtt: Felek között

**a „ Innovatív közösségerősítés és életminőség javítás a Szilas park komplex fejlesztésével” című városrehabilitációs projekt megvalósítására.**

**1. Preambulum**

1.1. Támogató a Fővárosi Városrehabilitációs Keret felhasználásának szabályairól szóló 27/2013. (IV.18.) számú Főv. Kgy. rendeletben foglaltak szerint „A) Városrehabilitáció keretében megvalósuló közterületek komplex megújítása”, valamint „B) Közösségi célú városrehabilitációs program” tárgyú pályázati felhívást tett közzé a kerületi önkormányzatok városrehabilitációs munkáinak támogatására (továbbiakban: Pályázati Felhívás), amelyre Kedvezményezett a Képviselő-testülete 209/2016. (XI.24.) számú határozatával elfogadott – FPH059/1358/2016 iktatószámon és 9. pályázati azonosító számon regisztrált – pályázatot nyújtott be.

1.2 A pályázati felhívás 8. pontja meghatározza, hogy a Felek Együttműködési Megállapodást, majd az egyes projektelemek részletes kidolgozását és előkészítését követően Támogatási Szerződést kötnek egymással.

1.3. Támogató részéről a 441/2017. (IV.5.) számú Főv.Kgy. határozat felhatalmazta a Főpolgármestert, a Kedvezményezett részéről a Képviselő-testület …………./…... (..….) számú határozata felhatalmazta a Polgármestert a jelen megállapodás aláírására.

**2. Az együttműködés tárgya**

2.1. Jelen megállapodás aláírásával Felek megállapodnak abban, hogy az 2.2. pontban szereplő projekt előkészítése és megvalósítása érdekében együtt kívánnak működni.

2.2. Támogató a 441/2017. (IV.5.) számú Főv.Kgy. határozatával döntött arról, hogy Kedvezményezett részére a jelen megállapodás mellékletét képező és attól elválaszthatatlan pályázati dokumentációban foglalt városrehabilitációs projekt megvalósítására legfeljebb 200.000.000. forint, azaz kétszázmillió forint összegű vissza nem térítendő, a Támogatási Szerződés szerinti eljárásrendben folyósítandó támogatással járul hozzá. Támogató ……………. (……...) számú Főv.Kgy. határozatával rögzíti a támogatás alapját képező kulcsfontosságú, a Támogatási Szerződésből el nem hagyható projektelemeket, amelyek nélkül a Támogatási Szerződés nem köthető meg, melyek a „Innovatív közösségerősítés és éeltminőség javítás a Szilas park komplex fejlesztésével” című városrehabilitációs projekt esetében a következőek:

|  |  |
| --- | --- |
| Kulcsfontosságú projektelem megnevezése: | Kulcsfontosságú projektelem rövid leírása: |
| BMX-pálya kialakítása. | Off-road BMX kialakítása döngölt földből. |
| Görpálya kialakítása | Görpálya kialakítása előregyártott elemekkel: rámpák, negyedcsövek, csúzsózsámolyok. |
| Tornapálya létesítése. | Tornapálya létesítés önsúlyos tornapálya elemekkel. |
| Fogadóépület létesítése. | Fogadóépület létesítése kerékpár- és görkorcsolya szervízponttal. |
| Zöldterület fejlesztés. | Zöldterület rehabilitáció és fejlesztés, terület körbekerítése. |
| Parkbútorok elhelyezése. | Szilas-patak mentén sétány padokkal, a központi téren egyedi mintázatú beton ülőpadok, ivókút |

2.3. Jelen együttműködési megállapodás célja a nyertes pályázat megvalósítására, valamint az ahhoz megítélt támogatási összeg folyósítására és felhasználására irányuló Támogatási Szerződés előkészítése.

**3. Kötelezettségvállalás**

3.1. Kedvezményezett kötelezettsége a Támogatási Szerződés megkötéséhez a Pályázati Felhívás 8.2. pontjában felsorolt feltételek teljesítése és az ehhez kapcsolódó előkészítési költségek fedezetének biztosítása, a Támogatási Szerződés megkötéséről szóló Fővárosi Közgyűlési döntést megelőzően legalább 2 hónappal, de legkésőbb 2018. január 31-ig.

3.2. Felek rögzítik, hogy a Kedvezményezett által benyújtott pályázat a Támogató tulajdonában álló ingatlan(oka)t érint

3.2.1. A Kedvezményezett által benyújtott pályázatban foglalt, Támogató tulajdonát képező ingatlan(ok) adatai:

a) Helyrajzi száma: 76331/237

b) Címe vagy fekvésének pontos körülhatárolása: Szilas-patak mentén a Szilas park nyugati részén lévő terület

c) Támogató tulajdoni hányada: 100%

3.2.2. A Kedvezményezett köteles a projekt tulajdonosi hozzájárulás megítéléséhez szükséges tervdokumentációt a Támogatási Szerződés megkötéséről szóló Fővárosi közgyűlési döntést megelőzően legalább 2 hónappal, de legkésőbb 2018. január 31-ig elkészíteni, és a Fővárosi Önkormányzathoz tulajdonosi hozzájárulásra benyújtani. A benyújtott dokumentációt Támogató haladéktalanul elbírálja és dönt a tulajdonosi hozzájárulás megadásának kérdésében. Ezt elősegítendő Támogató vállalja, hogy Kedvezményezett a 2.2 pontban felsorolt tartalmi elemekre vonatkozó terveinek véleményezésére, folyamatos szakmai konzultációra a Budapest Főváros Főpolgármesteri Hivatal Városépítési Főosztályán keresztül szakmai egyeztetések keretében lehetőséget biztosít. A Támogató jelen megállapodás aláírásával – a Fővárosi Közgyűlés …/….(….) számú határozata alapján támogatja a fővárosi tulajdont érintő, jelen megállapodás 2.2 pontjában foglalt projekt megvalósítása céljából a Támogató tulajdonában lévő 3.2.1. pontban megjelölt ingatlan vonatkozásában a Támogató által előzetesen jóváhagyott engedélyezési terveknek megfelelő hatósági engedélyek és egyéb szükséges hozzájárulások Kedvezményezett által történő beszerzését. Kedvezményezett tudomásul veszi, hogy a 3.2.1 pontban megjelölt ingatlan kivitelezési munkálatok elvégzése érdekében történő igénybevételének feltételei a tulajdonosi hozzájárulásban kerülnek meghatározásra. A 3.2.1 pontban megjelölt ingatlanon a beruházással kapcsolatos munkálatokat a Kedvezményezett a Támogatási Szerződés megkötéséig nem kezdheti meg.

3.2.3. Kedvezményezett tudomásul veszi, hogy amennyiben a benyújtott pályázat a Támogató tulajdonában álló ingatlan(oka)t érint, a Projekt megvalósítása az ingatlan vonatkozásában Kedvezményezett oldalán tulajdonjogot nem keletkeztet. Kedvezményezett tudomásul veszi, hogy a Projekt megvalósításával létrejövő vagyonnövekmény – eltérő megállapodás hiányában - olyan arányban kerül a Támogató tulajdonába és az értékét a Támogató olyan mértékben aktiválja, amely arányban tulajdona az ingatlan, amelyen a vagyonnövekmény létrejön. Ezen vagyonnövekmény vonatkozásában a Kedvezményezett semmilyen jogcímen követeléssel nem élhet, arra vonatkozólag a jövőben semmiféle igényt nem támaszthat. A Támogató és a Kedvezményezett - a Projekt megvalósításának esetleges speciális körülményeire tekintettel – e tárgyban további külön megállapodást köthet.

3.3. Amennyiben a jelen megállapodás 3.1. és 3.2. pontjában foglaltak nem teljesülnek, ezáltal a Támogatási Szerződés 2018. március 31-ig nem kerül elfogadásra, ez esetben Támogató nem vállal kötelezettséget az aktuális pályázati kiírás keretében megítélt támogatás Kedvezményezett részére történő folyósítására. Támogatási Szerződés megkötésének hiányában nincsen lehetőség a Projekt előkészítési költségeinek Kedvezményezett részére történő megtérítésére sem.

3.4. Támogató tudomásul veszi, hogy a projekt megvalósítása során a nem tulajdonát képező ingatlanon megvalósuló vagyonnövekmény az érintett ingatlan tulajdonosának vagy tulajdonosainak tulajdonába kerül.

3.5. Kedvezményezett vállalja, hogy a Támogatási Szerződés megkötése esetén legalább a Pályázati Felhívás előírásai alapján szükséges kerületi önerő összegét biztosítja a támogatott munkák projekten belüli arányának megtartásával. A Támogatási Szerződés megkötésének előfeltétele a szükséges önerő rendelkezésre állásának igazolása Támogató felé.

3.6. Kedvezményezett kötelezettséget vállal arra, hogy a Támogatási Szerződéshez szükséges tervek részletes tartalmának kidolgozása érdekében Budapest Főváros Főpolgármesteri Hivatal Városépítési Főosztályával együttműködik.

**4. Az együttműködés időtartama**

4.1. Jelen együttműködési megállapodást Felek határozott időre kötik, a Támogatási Szerződés 2018. március 31-ig való elfogadása esetén tervezetten a Projekt lezárásának napjáig.

4.2. A Támogatási Szerződés megkötésének fenti határidőig való elmaradása esetén Felek az együttműködést megszüntetik.

4.3. Jelen Együttműködési Megállapodás a Felek általi kölcsönös aláírásának napján, amennyiben a Megállapodást a Felek nem ugyanazon a napon írják alá, úgy az a későbbi aláírás időpontjában lép hatályba.

**5. Az együttműködés menete**

5.1. A Támogató a jelen megállapodásban foglalt projekt előkészítése és végrehajtása érdekében szükséges szakmai együttműködés fővárosi koordinációjára a Budapest Főváros Főpolgármesteri Hivatal Városépítési Főosztályát jelöli ki.

5.2. A Kedvezményezett a jelen megállapodásban foglalt projekt előkészítése és végrehajtása érdekében szükséges szakmai együttműködés kerületi koordinációjára a Főépítész Irodát jelöli ki.

5.3. Felek a jelen megállapodás hatálybalépését követően egységes, aktív kommunikációs tevékenységet végeznek, mind a lakosság, mind a szakma számára biztosítják a nyilvánosság feltételeit, ezáltal törekednek a városrehabilitációs projekt társadalmasítására. Támogató megbízásából az Urban Dialog Kft. kötelezettséget vállalt a TÉR\_KÖZ projektek interaktív felületen való megjelenítésére a [www.budapestdialog.hu](http://www.budapestdialog.hu) oldalon. Ezen felületen megjelenített, összetett kommunikáció célja, hogy a projekteket szakmai szempontból alaposan, elemzően és fejlődési folyamatukat követve mutathassa be Támogató és Kedvezményezett egyaránt úgy, hogy azok a sajtó számára referenciaként, hivatkozási pontként szolgálhassanak. A projektek bemutatása által a lakosság is folyamatosan értesül a TÉR\_KÖZ keretében zajló fejlesztésekről. Ezen kommunikációs tevékenység elősegítésére a Támogató hozzáférést nyújt a honlap üzembe helyezését követően ezen a felhasználói felületen a feltöltött adatok Kedvezményezett részéről történő hozzáféréséhez és a projekt-készültség alapján azok frissítési lehetőségének biztosítására az adott projekt befejezéséig, de legkésőbb 2018. december 31-ig.

**6. Egyéb rendelkezések**

6.1. Kedvezményezett a kommunikációs aktivitása során (sajtóközlemény, tervismertetés, lakossági fórum, stb.) köteles feltüntetni azt a tényt, hogy a Projekt Budapest Főváros Önkormányzatának támogatásával valósul meg. („A projekt Budapest Főváros támogatásával a TÉR\_KÖZ pályázat keretében valósul meg”).

Mellékletek

1. Komplett pályázati dokumentáció, amely fizikai értelemben nem kerül csatolásra jelen Együttműködési Megállapodáshoz

Budapest, 2017.

|  |  |  |
| --- | --- | --- |
| ...................................…… | ...................................…… | …………………………………... |
| **Támogató** | **Támogató** | **Kedvezményezett** |
| Budapest Főváros Önkormányzata képviseletébenTarlós Istvánfőpolgármestermegbízása alapján  | Budapest Főváros Önkormányzata képviseletébenTarlós István főpolgármestermegbízása alapján | Budapest Főváros IV. Kerület Újpest Önkormányzata nevében:Wintermantel Zsolt |
| Bagdy Gábor József dr. | Szeneczey Balázs dr. |  |
| Főpolgármester-helyettes | Főpolgármester-helyettes | Polgármester |

Pénzügyi ellenjegyzést végezte:

Budapest, 2017.

………………………………………..

Verő Tibor főosztályvezető

Pénzügyi Főosztály

Láttam:

Budapest, 2017.

………………………………………..

Főjegyző megbízásából

Megyesné dr. Hermann Judit